NÁRODNÁ  RADA SLOVENSKEJ  REPUBL IKY
IV. volebné obdobie


(Návrh)

Zákon

z………….2009,


o práve na výhradu vo svedomí a jeho uplatnení (zákon o výhrade vo svedomí) a o zmene a doplnení ďalších zákonov


Národná rada Slovenskej republiky sa uzniesla na tomto zákone:

Čl. I

§ 1

Predmet úpravy
  (1) Tento zákon upravuje rozsah a podmienky práva uplatniť výhradu vo svedomí.[footnoteRef:2]
  (2) Právo uplatniť výhradu vo svedomí a jeho úprava v tomto zákone je zakotvením právneho a historického vývoja cyrilometodského odkazu, medzinárodne uznávaných princípov slobody a deklarovaním vôle prispievať k celkovému duchovnému a materiálnemu dobru človeka a spoločnosti.   [2:  podľa čl. 19 Ústavy Slovenskej republiky] 



Základné ustanovenia
§2

   Ustanovenia tohto zákona sa vzťahujú na slobodu svedomia a to práva každého na slobodné uplatnenie výhrady vo svedomí vo vzťahu k ľudskému životu a jeho významu, ľudskej dôstojnosti, biologickej a  psychologickej integrite, rodine a manželstvu ako všeľudským hodnotám, ale aj k iným hodnotám týkajúcich sa týchto všeľudských hodnôt.


§3

  (1) Právo na slobodné uplatnenie výhrady vo svedomí vychádza zo slobody svedomia pri ochrane a rozvoji hodnôt týkajúcich sa významu ľudského života a vôle chrániť právo na ľudský život, uznávajúc ľudský život, ľudskú dôstojnosť, rodinu a manželstvo ako najvyššie všeobecné hodnoty, z ktorých vyplýva spoločné dobro a prospech a ktoré samy o sebe vyžadujú ochranu pred ich stratou, poškodením, obmedzením ich rozvoja a generačného odovzdávania[footnoteRef:3]. [3:  podľa čl. 15, čl. 19 Ústavy Slovenskej republiky] 

  (2) Právo na slobodné uplatnenie výhrady vo svedomí je zaručené pre osoby bez rozdielu náboženského vyznania, ako aj pre osoby bez náboženského vyznania[footnoteRef:4]. [4:  podľa čl. 24 Ústavy Slovenskej republiky] 



§4

  (1) Právo na výhradu vo svedomí možno uplatniť podľa právneho poriadku Slovenskej republiky, v jeho medziach a v medziach medzinárodných zmlúv, ktorými je Slovenská republika viazaná.
  (2) Nikoho nemožno nútiť k uplatneniu výhrady vo svedomí.
  (3) Nikoho nemožno diskriminovať z dôvodu uplatnenia výhrady vo svedomí[footnoteRef:5]. [5:  Zákon NR SR č. 365/2004 Z. z. o rovnakom zaobchádzaní v niektorých oblastiach a o ochrane pred
   diskrimináciou a o zmene a doplnení niektorých zákonov (antidiskriminačný zákon) v znení neskorších
   predpisov] 



§5

Výklad niektorých pojmov

  Na účely tohto zákona sa rozumie:
a) vieroučnými a mravoučnými zásadami zásady vyhlásané Magistériom Katolíckej
     cirkvi, zásady vyhlásané registrovanými cirkvami alebo náboženskými spoločnosťami
     podľa osobitného zákona[footnoteRef:6] a zásady dobrých mravov demokratickej spoločnosti v sociálnej, [6:  zákon NR SR č. 308/1991 Zb. o slobode náboženskej viery a postavení cirkví a náboženských spoločností
   v znení neskorších predpisov] 

     morálnej a kultúĺno-duchovnej oblasti,
b) výhradou vo svedomí námietka urobená  na základe princípu slobody svedomia, podľa
    ktorého môže každý odmietnuť konať to, čo vo  svojom svedomí pokladá za nedovolené
    podľa vieroučných a mravoučných  zásad,
c) konaním aj spoluúčasť na konaní a  akúkoľvek aj časovo neobmedzenú  činnosť súvisiacu
    s týmto konaním vrátane asistencie.


§6

Oblasti uplatnenia práva

(1) Právo uplatniť výhradu vo svedomí sa týka
a) činnosti v ozbrojených silách a ozbrojených zboroch vrátane výkonu vojenskej služby
     podľa osobitného zákona[footnoteRef:7] [7:  zákon NR SR č. 319/2002 Z.z. o obrane Slovenskej republiky v znení neskorších predpisov, zákon NR SR č.
   321/2002 Z.z. o ozbrojených silách Slovenskej republiky v znení neskorších predpisov v súlade s čl. 25 Ústavy
   Slovenskej republiky] 

b) výkonov v oblasti zdravotníctva, najmä konania vo vzťahu k umelým prerušeniam
     tehotenstva, umelým alebo asistovaným oplodneniam, pokusom a nakladaniu s ľudskými
     orgánmi, ľudskými zárodkami a ľudskými pohlavnými bunkami, eutanázií, klonovaniu,
     sterilizácii a antikoncepcii podľa osobitného zákona[footnoteRef:8] [8:  zákon NR SR č. 576/2004 Z. z. o zdravotnej starostlivosti, službách súvisiacich s poskytovaním zdravotnej
   starostlivosti a o zmene a doplnení niektorých zákonov] 

c) činnosti v oblasti výchovy a vzdelávania podľa osobitného zákona[footnoteRef:9] [9:  Zákon NR SR č. 245/2008 Z. Z. o výchove a vzdelávaní (školský zákon) a o zmene a doplnení niektorých 
   zákonov v znení neskorších predpisov ] 

d) poskytovania právnych služieb podľa osobitného zákona[footnoteRef:10] [10:  § 20 zákona NR SR č. 586/2003 Z. z. advokácii a o zmene a doplnení zákona č. 455/1991 Zb. o živnostenskom
   podnikaní (živnostenský zákon) v znení neskorších predpisov] 

e) pracovnoprávnych vzťahov, obdobných právnych vzťahov, vzťahov pri vykonávaní 
     štátnej služby, a iných pracovných pomerov podľa osobitného zákona[footnoteRef:11] [11:  napr. zákon č. 311/2001 Z.z. Zákonník práce v znení neskorších predpisov Zákon č. 312/2001 Z. z. o štátnej
    službe a o zmene a doplnení niektorých zákonov v znení neskorších predpisov, ] 



§7

(1) Poskytovateľom zdravotnej starostlivosti podľa osobitného zákona[footnoteRef:12] nemožno ako podmienku pre ich zriadenie alebo činnosť uložiť povinnosť  [12:  zákon NR SR č. 578/2004 Z. z. o poskytovateľoch zdravotnej starostlivosti, zdravotníckych pracovníkoch,
   stavovských organizáciách v zdravotníctve a o zmene a doplnení niektorých zákonov v znení neskorších
   predpisov] 

a) vykonávať umelé prerušenia tehotenstva
b) vykonávať umelé alebo asistované oplodnenia
c) vykonávať pokusy alebo nakladať s ľudskými orgánmi, ľudskými zárodkami a ľudskými pohlavnými bunkami,
d) vykonávať eutanáziu
e) klonovanie
f) vykonávať sterilizáciu
g) vykonávať úkony spojené s antikoncepciou


§8

Vylúčenie právnej zodpovednosti

(1) Konanie, ktoré je dôsledkom uplatnenia výhrady vo svedomí vylučuje právnu zodpovednosť osoby, ktorá toto právo uplatnila.
(2) Zneužitie výhrady vo svedomí nezbavuje právnej zodpovednosti osobu, ktorá toto právo uplatnila.


§9

Zákaz uplatnenia výhrady vo svedomí

(1) Výhradu vo svedomí nemožno uplatniť v prípade 
a) ohrozenia ľudského života alebo zdravia,
b) činnosti ohrozujúcej ústavné zriadenie, územnú celistvosť a zvrchovanosť Slovenskej
    republiky
c) činnosti smerujúcej proti bezpečnosti Slovenskej republiky
d) skutočnostiach spôsobilých vážne ohroziť alebo poškodiť hospodárske záujmy Slovenskej
    republiky



§10

Výklad sporných otázok

(1) Registrované cirkvi a náboženské spoločnosti na požiadanie poskytnú prostredníctvom svojho povereného orgánu výklad svojich vieroučných a mravoučných zásad; ustanovenia osobitného zákona o posudzovaní etických otázok pri poskytovaní zdravotnej starostlivosti tým nie sú dotknuté[footnoteRef:13]. [13:  napr. § 5 a 28  zákona  NR SR č. 576/2004 Z. z. o zdravotnej starostlivosti, službách súvisiacich
     s poskytovaním zdravotnej starostlivosti a o zmene a doplnení niektorých zákonov v znení neskorších
     predpisov] 

(2) Za účelom výkladu vieroučných a mravoučných zásad môžu registrované cirkvi a náboženské spoločnosti zriaďovať právnické osoby.
(3) Majetok takto zriadených právnických osôb je tvorený majetkom jednotlivých zriaďovateľov.


Čl. II

     Zákon č. 300/2005 Z.z. Trestný zákon v znení zákona č. 650/2005 Z.z., zákona č. 692/2006 Z.z., zákona č. 218/2007 z.z., zákona č. 491/2008 Z.z., zákona č. 497/2008 Z.z., zákona č. 498/2007 Z. z.  sa mení a dopĺňa takto:

1. Za § 30 sa vkladá nový § 30a, ktorý znie:

„(1) Uplatnenie výhrady vo svedomí v čine inak trestnom vylučuje trestnú zodpovednosť osoby, ktorá túto výhradu uplatnila.“
(2) Ustanovenie odseku jeden neplatí, ak uplatnenie výhrady vo svedomí smeruje proti záujmom chránených podľa osobitného zákona[footnoteRef:14]“ [14:  § 9 navrhovaného zákona] 



Čl. III

     Zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z.z., zákona č. 327/2005 Z.z., zákona č. 331/2007 Z.z., zákona č. 297/2008 Z.z., zákona č. 451/2008 Z.z., sa mení a dopľňa takto:

1. V § 20 ods. 2 sa za slová „	podľa odseku 3“ vkladá čiarka a  slová „to neplatí v prípade uplatnenia výhrady vo svedomí podľa osobitného zákona“[footnoteRef:15]. [15: ] 


Poznámka pod čiarou k odkazu 13 znie:

   „13) § 6 písmeno d) zákona NR SR č. ...... Z.z. o práve na výhradu vo svedomí a jeho uplatnení (zákon o výhrade vo svedomí) a o zmene a doplnení ďalších zákonov


Čl. IV

Tento zákon nadobúda účinnosť dňom vyhlásenia.
